મોરબી ક્લસ્ટર આસપાસનાં ૪૦ જેટલાં ગામો સુધી વિસ્તર્યું છે. માત્ર ટાઈલ્સની વાત કરીએ તો રોજની પ હજાર સ્ક્વેર ફીટ ટાઈલ્સનું ઉત્પાદન થાય છે. સિરામિક ઉદ્યોગનું દુનિયાનું બીજા નંબરનું ઇન્ડસ્ટ્રિયલ ક્લસ્ટર મોરબી બન્યું છે. રોજ હજારો ટ્રકો મારફત માલ પરિવહન થાય છે. ટ્રાન્સપોર્ટેશન ઉદ્યોગ પણ અહીં વિકાસ પામ્યો છે. મોરબીએ ઔદ્યોગિક વિકાસમાં એટલી હરણફાળ ભરી છે જેની કેન્દ્ર સરકારે પણ નોંધ લીધી છે. કેન્દ્રના વાણિજ્ય મંત્રાલયે મોરબીને ટાઉન ઓફ એક્સલન્સનો ઍવૉર્ડ આપ્યો છે.